**Zápisnica**

**zo zasadnutia rady školy**

konaného dňa 15.03.2023

prítomní: 11 podľa prezenčnej listiny

neprítomní: 0

Prizvaný hosť: PaedDr. Krzysztof Siwiec

Program: 1. Otvorenie a predstavenie nových členov RŠ

 2. Plnenie uznesení

3. Správa o hospodárení školy za rok 2022

 4. Vyhodnotenie výchovno-vzdelávacej práce za 1. polrok šk. roka 2022/2023

 5. Rôzne

6. Uznesenia

 7. Záver

1. ***Otvorenie***

Na začiatku zasadnutia privítala predsedníčka RŠ Mgr. Dana Nováková prítomných, predstavila nových členov za zriaďovateľa, a to: Mgr. Art. Martina Dudáša a Ing. arch. Martina Čonku.

1. ***Plnenie uznesení z minulého zasadnutia RŠ***

Testovanie pohybových aktivít – otázka bola smerovaná na ministerstvo, bohužiaľ odpoveď do dnešného dňa neprišla

Zastupovanie v prípade neprítomnosti vyučujúceho – Mgr. Nováková tlmočila názor Ing. Wágnerovej, ktorá to pochopila ako útok na Mgr. Hlavičkovú, s ktorou ona nikdy nemala žiadny problém týkajúci sa častej neprítomnosti a jej spôsobu vzdelávania.

Výmena dozoru na priechode pre chodcov pred školou – na priechode pre chodcov bol človek vymenený, odvtedy neboli sťažnosti.

1. ***Správa o hospodárení školy za rok 2022***

Správa bola zaslaná vopred mailom na preštudovanie. Na otázku Ing. Kalmana, že nesedí pomer normatívnych fin. prostriedkov na osobné náklady a na prevádzku, pani Kadičová odpovedala, že pomer 90:10 nesedí, nakoľko boli zo strany ministerstva školstva dofinancované odmeny podľa KZ vyššieho stupňa, taktiež boli dofinancované zvýšené náklady na rastúce ceny energií.

P. Kadičová ďalej informovala, že od nového roka sa škole zvýšili náklady na el. energiu v priemere o 20 % a na teplo o 300 %, o čom bol informovaný aj zriaďovateľ.

Podľa Ing. Kalmana by sme mali poslať žiadosť zriaďovateľovi, aby zaloboval u firmy Službyt za nižšie ceny tepla.

1. ***Vyhodnotenie výchovno-vzdelávacej práce za 1. polrok šk. roka 2022/2023***

Správa bola zaslaná mailom na preštudovanie, aby mali členovia možnosť pripomienkovania. Pán riaditeľ bližšie oboznámil s hlavnými bodmi správy.

Ing. Macková informovala prítomných, že sme využili ponuku od Ing. Kalmana a TTSK pre deviatakov, ktorí navštívili Talent centrum Trnava, kde žiaci zisťovali svoje schopnosti a záujmy, ktoré majú vplyv na pokračovanie a výber ďalšieho štúdia. Spätná väzba bola zo strany našich pedagógov a žiakov pozitívna. V apríli navštívia Talent centrum aj terajší ôsmaci (správa viď. príloha).

Pán riaditeľ ďalej oboznámil prítomných, o zámere vybudovať plošinu pre vozíčkarov za cca 30 000 €, nakoľko by k nám mal v roku 2024 nastúpiť žiak s týmto hendikepom. Zriaďovateľ sa vyjadril, že až bude toto dieťa žiakom našej školy, potom môžeme o tom hovoriť a zaujímať sa o to.

Ďalej p. riaditeľ informoval o projekte vybudovania ďalšej telocvične z prostriedkov štátu – je to na dobrej ceste, výzva by mala vyjsť na jeseň t.r.

Oboznámili sme sa s dochádzkou a neospravedlnenými hodinami dvoch žiakov, ktorí sú už v riešení polície a ÚPSVaR.

P. riaditeľ vymenoval hlavné úspechy, ktoré doteraz zaznamenali naši žiaci. Hlavné súťaže ešte len budú ku koncu školského roka.

1. ***Rôzne***

Predsedníčka RŠ informovala o pripravovaných akciách:

* Testovanie 9 bude 22.3.2023
* Deň otvorených dverí pre predškolákov a ich rodičov 23.3.2023
* Cesta do partnerskej školy U zelených domků v Hodoníne, kde bude slávnostne otvorená interaktívna učebňa v prírode, ktorá je energeticky sebestačná. Partnerská škola nás odporučila firme, ktorá im učebňu vybudovala.
* Zápis do 1. ročníka 20.4.2023
* Zber papiera – začiatok apríla – nie je možné odovzdať kartón. Ing. Košičárová sa pýtala, či bude možnosť 1 deň odovzdať papier aj po 16.00 hod., p. riaditeľ stanovil takýto deň na štvrtok
* P. riaditeľ informoval, že nám chýba údržbár, nakoľko jeden je dlhodobo PN a druhý je na polovičný úväzok (pracovná doba v poobedňajších hodinách).
* Ing. arch. Čonka sa pýtal na vybavenie školy a tried – po skončení RŠ sa išli členovia pozrieť do tried.
* Mgr. Art. Dudáš informoval o plánovej konferencii pre vedenie škôl a učiteľov ohľadom nového kurikula, kde budú jeho tvorcovia odpovedať na otázky týkajúce sa nového vzdelávacieho programu, otázky ohľadom asistentov a všetky horúce témy v oblasti školstva v závislosti na reformu.
* Ing. Vyletelová sa informovala o výučbe s novou knihou sexuálnej výchovy na školách, čo sa s ňou zamýšla...
1. ***Uznesenia***
* RŠ odporúča, aby Mesto Senica zalobovalo na zníženie cien tepla u spoločnosti Službyt s.r.o. Senica
* RŠ berie na vedomie Správu o hospodárení školy za rok 2022

Hlasovanie: ZA: 11

 PROTI: 0

 ZDRŽALI SA: 0

1. ***Záver***

Predsedníčka sa na záver všetkým poďakovala za účasť.

Zapísala: Ľubica Kadičová

 ..................................................

 Mgr. Dana Nováková